[{"text_idx": "#000000", "text": "Dros y 3 mis nesa byddwn yn cyflwyno cymysgedd anarferol a chyffrous o theatr byw sy\u2019n dathlu a rhoi llwyfan i leisiau newydd. Lleisiau ifanc. Lleisiau amrywiol. Eich lleisiau chi."}, {"text_idx": "#000001", "text": "Rydyn ni\u2019n falch iawn i fod yn bartneriaid ar Galwad, stori sy\u2019n cael sy\u2019n cael ei hadrodd mewn amser real ar draws gwahanol sianeli rhwng 26 Medi a 2 Hydref."}, {"text_idx": "#000003", "text": "Yn unol a\u0302\u2019n gwerthoedd, mae pobl ifanc wedi bod wrth galon yr holl broses greadigol. Maent wedi cael cyfleoedd anhygoel i gydweithio ag artistiaid o'r radd flaenaf wrth iddynt ddod at ei gilydd i ddychmygu sut y gall Cymru edrych yn y dyfodol."}, {"text_idx": "#000004", "text": "Gan weithio gyda phartneriaid cenedlaethol a rhyngwladol, mae\u2019r stori\u2019n datblygu ar S4C, Facebook, Twitter, Instagram, YouTube a TikTok dros gyfnod o wythnos gan orffen gyda darllediad theatr fyw o Flaenau Ffestiniog ac yna drama deledu ar Sky Arts."}, {"text_idx": "#000010", "text": "Fra\u0302n Wen yn yr Eisteddfod"}, {"text_idx": "#000011", "text": "Y Gwir yn Erbyn y Byd"}, {"text_idx": "#000012", "text": "Mae pedwar artist aml-gelfyddydol anhygoel wedi dod at ei gilydd i archwilio a rhannu gwaith newydd yn yr Eisteddfod eleni."}, {"text_idx": "#000013", "text": "Mae\u2019r artistiaid ifanc wedi eu hysbrydoli gan hyfforddiant a ddarparwyd gan wneuthurwyr theatr uchel eu parch, Marc Rees ac Alan Lane (Slung Lo Theatre) fel rhan o Raglen Datblygu Artistiaid ar y cyd gyda\u2019r Eisteddfod."}, {"text_idx": "#000014", "text": "Felly, os ydych chi\u2019n Nhregaron, cadwch olwg am gloc taid arbennig a bwrdd crwn anferthol - a dewch draw am sbec!"}, {"text_idx": "#000023", "text": "Yn dilyn hyfforddiant gan Cardboard Citizens Theatre, bydd Nabod, ein partneriaeth newydd gyda Gisda, elusen sy\u2019n darparu cefnogaeth a chyfleon i bobl ifanc yng Ngwynedd, yn cychwyn fis Awst gyda chyfres o sesiynau galw mewn yng Nghaernarfon, Pwllheli a Blaenau Ffestiniog."}, {"text_idx": "#000024", "text": "Wedi\u2019i ysbrydoli gan artistiaid aml-gelfyddydol a phobl ifanc mewn hybiau ar draws gogledd orllewin Cymru, byddwn yn cyd-greu darn arloesol o theatr sy\u2019n uchafu llais yr unigolyn ac yn annog newid cymdeithasol."}, {"text_idx": "#000027", "text": "Bydd y digwyddiad byw yn gyfle i rannu datblygiad dau gynhyrchiad newydd sef Llo Lly\u0302n ac Un o Lawer."}, {"text_idx": "#000028", "text": "Mae Llo Lly\u0302n yn ddrama gomedi am dyfu fyny wedi ei ysgrifennu gan Mared Llewelyn a ddatblygwyd fel rhan o\u2019n Rhaglen Datblygu Artistiaid 2021. Bydd y cynhyrchiad yn teithio lleoliadau cymunedol yng Ngwanwyn 2023."}, {"text_idx": "#000031", "text": "Cofrestrwch ar gyfer newyddion, tocynnau a chynigion arbennig."}, {"text_idx": "#000032", "text": "Site design & build by VCA"}]